For FC St. Pauli er der tale om holdets sidste test, inden opgaverne i 2. Bundesliga genoptages 7. februar på udebane mod Greuther Fürth. FC St. Pauli er placeret på en fjerdeplads, inden de sidste 15 spillerunder af turneringen. AaB's cheftræner Lars Søndergaard udtaler: - Det bliver en spændende og lidt anderledes test, og derfor har vi træningsmæssigt også skruet en smule ned for intensiteten op til kampen. - Man vil heller ikke nødvendigvis se mange udskiftninger fra vores side, og vi er bevidste om, at vi skal op i omdrejninger for at matche St. Paulis fysiske tilstand, som umiddelbart bør være foran vores på nuværende tidspunkt, siger Lars Søndergaard.

Opsummering:
Lørdag eftermiddag spiller AaB sin anden testkamp inden sæsonstart, når FC St. Pauli er modstanderen på legendariske Millerntor i Hamburg.